open-index/open-wikipedia-markdown huggingface dataset:
Skogfoss

**Skogfoss** (skoltesamisk: *Reäʹmalkuõšǩǩ*, nordsamisk: *Reamal*, kvensk: *Hakokoski*) er ei bygd i Sør-Varanger kommune i Finnmark. Skogfoss ligger ved Pasvikelva, rundt 60 kilometer sør for Kirkenes. Stedet har navn etter fossefallet Skogfoss, som siden 1964 er utbygd til kraftproduksjon i Skogfoss kraftverk. Skogfoss har blant annet en butikk og en gourmetrestaurant som heter «Pasvik Taiga».

## Forsvarets tilstedeværelse
Ved Skogfoss lå også en av grensestasjonene på den norsk-russiske grensen frem til 17. juni 2014, da forsvarsminister Ine Eriksen Søreide formelt åpnet Grensestasjon Pasvik. 
 
Pasvikkompaniet er ett av to grensekompanier, og de løser grensevaktoppdraget i den sørlige delen av grensen mot Russland, med utgangspunkt i en stor grensestasjon på Svanvik og ulike installasjoner i Pasvikdalen, inkludert Skogfoss. Grensejegerne i Pasvikkompaniet har begrenset politimyndighet. 

## Referanser
Idar Kjølsvik

**Idar Kjølsvik** (født 1968) er en norsk luthersk teolog. Han er professor i kristendom, religion, livssyn og etikk (KRLE) ved Fakultet for lærerutdanning og kunst- og kulturfag ved Nord universitet i Levanger. Han er også ordinert prest i Den norske kirke.

## Biografi
Han vokste opp som odelsgutt på Augdali i øvre Skogn.

Han studerte teologi ved Menighetsfakultetet i Oslo og ved Eberhard-Karls-Universität Tübingen i Tyskland, der han var elev av Jürgen Moltmann. 

I 1996 ble Kjølsvik høgskolelektor, senere førsteamanuensis, ved daværende Høgskolen i Nord-Trøndelags avdeling for sykepleier-, ingeniør- og lærerutdanning i Levanger. Samme år ble han ordinert til prest i Den norske kirke. Han ble med i Menighetsfakultetets forskerutdanningsprogram, og i 2006 forsvarte han sin doktorgradsavhandling i teologi. I 2016 fikk han opprykk til professorstilling.

Mellom 2019 og 2020 var Kjølsvik gjesteprofessor ved Princeton Theological Seminary i USA. 

Kjølsvik er fagredaktør og medeier i Embla akademisk forlag. Han er selv en produktiv skribent og foredragsholder.

Han har vært vara til Levanger kommunestyre for Kristelig Folkeparti i flere perioder.

Idar Kjølsvik er gift med Sabine Anja Kjølsvik, født Schray i Tyskland, som er prest, og som han har fire barn med. 

## Bibliografi
* *Kreuz und Auferstehung als Geschichte – und Gegenwart?* 2006 Doktoravhandling, 349 sider, ISBN 82-7456-480-4
* *Åpenbaringsforståelse for eksamenskandidater – en fagdidaktisk refleksjon over åpenbaringsforståelsens betydning for systematisk-teologisk oppgaveskriving* Ung teologi 1998 (Volum 34-3, side 33-34)
* *Jürgen Moltmanns liv og teologi : en innføring* Ung teologi 1997 (Volum 30-3, side 17-25)
* *Teologiens babylonske fangenskap: om teologiens enhet og nødvendigheten av å finne et teologisk historiesyn* Artikkel i Ung Teologi 1995 (Volum 28-2, side 100-116)

## Referanser


## Eksterne lenker
Alstadhaug kirke

:*Se også [[Alstahaug kirke]] i Alstahaug, Nordland

*'Alstadhaug kirke''' er ei steinkirke fra 1180 på Skogn i Levanger og Sør-Innherad prosti. Kirken er bygd i overgangen mellom romansk og gotisk arkitekturstil.

Fra romansk arkitektur har kirken tykke vegger og vinduene er ikke veldig store. Litt fram og til venstre for altertavlen er det en liten døråpning inn til sakristiet i kirken, hvor en alminnelig høy mann er nødt til å bøye seg fordi døråpningen er så lav. Dette elementet er også fra romansk arkitektur. Sakristiet er den sikreste delen av kirken. Den er både brann- og innbruddssikker og ble trolig brukt til oppbevaring av kirkebøker eller andre viktige dokumenter. Det store kalkmaleriet er malt på apsisbuen. Denne buen er av typist gotisk arkitektur, fordi den er spisset opp mot toppen av buen. Kirken er viet til St. Peter og relikviene hans ligger i alteret.

## Historie
Alstadhaug kirke er en av flere fylkeskirker. Disse kirkene ble trolig bygd på beskjed fra kongen. Alstadhaug er en av fire fylkeskirker i det gamle Inntrøndelag. De andre ligger på Verdal, Mære og Sakshaug. Det kalles fylkeskirker, men fylkene i middelaldren var mindre enn de nåværende. Alstadhaug kirke skulle tjene folk i det gamle Skeynafylket, altså Skogn, Frol, Mosvik og Ytterøy.

Kirkebygget er oppført av stein med takverk av tre. Årringene i tømmeret kan gi helt spesifikke år for felling, dette gjør at vi kan finne ut omtrent når kirken ble bygd. Undersøkelser av tømmeret i takverket viser at det ble felt vinteren 1166-67. Det er derfor sannsynlig at kirken sto ferdig i 1170. Hvis tømmeret ble felt i 1166-67, må oppmuringen av selve kirken ha startet en del år tidligere, trolig allerede i 1130. Koret var den delen av kirken som ble bygd først, siden dette er den eldste delen. Oktogonen er ikke en del av den opprinneluge kirken, men ble bygget til på østsiden av koret. Alstadhaug står derfor som eneste stenkirke i Trøndelag som fikk utvidet koret. Inspirasjonen til tilbygget kommer fra oktogonen i Nidarosdomen, siden paven besøkte domen, og brakte med seg St. Peters relikvie, en finger, som gave. Nidarosdomen var allerede viet til og huste St. Olav og hans relikvier, derfor ble det bygd et oktogon, hvor relikviet til St. Peter kunne oppbevares på Alstadhaug.

Ammestua, som er en del av den gamle prestegården, er en viktig og gammel del av Alstadhaug. «Ammestua» er et navn bygget har fått i senere tid. Trolig var den tidligere en del av prestegården og ble brukt i den sammenheng. Den ligger på en annen plass i dag en den gjorde da den ble brukt som en del av prestegården. Og en undersøkelse av årringene viser at tømmeret til huset ble hogd vinteren 1747–48.


Alstadhaug(20) Altertavle.jpg|Altertavle fra 1649 utført av Johan Bilthugger.
Alstadhaug(43) Apsishvælv (1).jpg|Kalkmaleri over apsisbuen.
Ammestua.JPG|«Ammestua».


## Referanser


## Litteratur
* 
* 
* 

## Eksterne lenker
* 
* 
* Bilder av kirka
Liste over fotballklubber i England

Ligasystemet i engelsk fotball har 24 nivåer. Her er en liste over de 164 fotballklubbene i England fra Premier League (nivå 1) til National League North og South (nivå 6).
  
## Engelske fotballklubber sortert etter ligaer og divisjoner
*Premier League er det øverste nivået i engelsk fotball. I 2024/25-sesongen har divisjonen disse 20 klubbene:

*The Football League er den nest øverste ligaen i engelsk fotball. Den består av 3 divisjoner.

**Football League Championship er den øverste divisjonen i The Football League, og det andre nivået i engelsk fotball. I 2024/25-sesongen har denne divisjonen disse 24 klubbene:

**Football League One er den nest øverste divisjonen i The Football League, og det tredje nivået i engelsk fotball. I 2024/25-sesongen har denne divisjonen disse 24 klubbene:

**Football League Two er den tredje øverste divisjonen i The Football League, og det fjerde nivået i engelsk fotball. I 2024/25-sesongen har denne divisjonen disse 24 klubbene:

*National League er den tredje øverste ligaen i engelsk fotball. Den består av tre divisjoner fordelt på to nivåer.
**National League er den øverste divisjonen og det femte nivået i engelsk fotball. I 2024/25-sesongen har divisjonen disse 24 klubbene:

*****[[National League North]]** er det 6. nivået i engelsk fotball, sammen med National League South (se nedenfor). Ligaen har 24 lag:

*****[[National League South]]** er det 6. nivået i engelsk fotball, sammen med National League North (se ovenfor). Ligaen har 24 lag:

Salisbury

## Engelske fotballklubber sortert alfabetisk

**A**

**B**

**C**

**D**

**E**

**F**

**G**

**H**

**I**

**K**

**L**

**M**

**N**

**O**

**P**

**Q**

**R**

**S**

**T**

**W**

**Y**

**Fotnote**
*1 Klubben er fra Wales, men spiller i det engelske ligasystemet.

## Referanser
Gibson Explorer

**Gibson Explorer** hadde sin debut i 1958, da kjent som Futura. Den bø på et nytt radikalt, futuristisk design, mye likt dens tvilling, Flying V. På grunn av dårlig kommersiell suksess sluttet Gibson å produsere den i 1959. Produksjonen ble gjenopptatt i 1975 etter at andre gitarselskaper produserte vellykkete versjoner av den.

## Se også
* Gibson Moderne
* Gibson Flying V
Winterbach

**Winterbach** er en kommune med 8000 innbyggere i Rems-Murr-Kreis ved Stuttgart i Baden-Württemberg i Tyskland. Tidligere var kommunen preget av jordbruk og håndverk, nå en del av stor-Stuttgart.

## Referanser


## Eksterne lenker
*
Tony Brown

**James Anthony «Tony» Brown** (5. januar 1950 på Isle of Man) var statsministeren (*Chief Minister*) på Man fra 14. desember 2006 til 11. oktober 2011. Han etterfulgte Donald Gelling. Han er også medlem av House of Keys for Castletown.

Tony Brown ble utdannet ved Castle Rushen og har siden vært elektriker, og er fortsatt eier av Tony Brown Electrics i Castletown. Han ble valgt som et medlem av Castletown Commissioners i 1976, ble Formann i 1980 før han ble valgt som Castletowns medlem for House of Keys, et av kamrene i Mans parlament, i 1981 ved første forsøk. I 2000 ble han beseiret i et forsøk på å bli Talsmann (Speaker) av House of Keys av David Cannan. Han ble isteden Visetalsmann (*Deputy Speaker*). Etter parlamentsvalget i 2001 ble han valgt til Talsmann og i januar 2002 æren som Visepresident av Tynwald.

Han ble gjenvalgt i november 2006 som medlem av House of Keys og slo da Roy Redmayne med 915 mot 335 stemmer. Det var rykter om at han ville stille som statsminister, men da nominasjonene ble lagt fram sto ikke hans navn på listen. I de påfølgende avstemningene ble hverken Steve Rodan, John Shimmin eller David Cannan valgt. Nominasjonene ble da gjenåpnet og med Tony Brown som eneste kandidat. Hans nominasjon ble bekreftet av Tynwald torsdag 14. desember 2006 og mottok 26 stemmer. Viseguvernøren utpekte ham som statsminister senere den samme dagen. Han gikk da av som Talsmann for House of Keys slik loven krever.

## Regjeringsposisjoner
* *Minister for helse og sosial sikkerhet*, 1986-1989
* *Minister for lokalstyre og miljø*, 1989-1994
* *Minister for turisme og underholdning*, 1994-1996
* *Minister for transport*, 1996-2001
* *Statsminister*, 2006-2011

## Referanser
Axel Heiberg-breen

**Axel Heiberg-breen** eller **Axel Heiberg Glacier** er en 55 km lang isbre i Antarktis. Isbreen strekker seg fra polarplatået ned til Rossbarrieren gjennom en dal i Dronning Mauds Fjell.

Isbreen ble oppdaget i november 1911 av Roald Amundsen og navngitt av ham til heder for finansmannen Axel Heiberg, som hadde vært med å finansiere en rekke polarekspedisjoner. Den fikk først navnet *Folgefonni* på grunn av likheten med Folgefonna i Norge, men Amundsen valgte raskt å bytte navnet. Amundsen brukte isbreen for å komme seg opp til polarplatået under ekspedisjonen som var den første til å nå Sydpolen.

## Referanser
Franz Göring

**Franz Göring** (født 22. oktober 1984 i Suhl) er en tysk langrennsløper.

Göring ble juniorverdensmester på 10&nbsp;km fristil i 2004 i Stryn, og tok bronse på 30&nbsp;km klassisk og på stafetten.

Han var med i Tysklands tropp til OL 2006 i Torino. Der startet han på 15&nbsp;km klassisk og gikk inn til 44.-plass. Hans beste verdenscupresultat (per 1. januar 2007) er en tredjeplass på 15&nbsp;km fristil 18. november 2006 i Gällivare.

3. januar 2007 vant Göring det tredje rennet i den første utgaven av Tour de Ski, 15&nbsp;km klassisk i Oberstdorf. Göring gikk tredje etappe for Tyskland i VM-stafettene i 2009 og 2011. Disse stafettene endte med henholdigvis sølv og bronse.

## Referanser


## Eksterne lenker
* 
*
Puck

:*Se [[Puck (TV-program)]] for det norske TV-programmet og [[Puck (magasin)]] for det amerikanske vittighetsbladet*

En **puck** er en hard, oftest svart plate som blir brukt i ishockey. Den er laget av gummi, og sklir på isen. Pucken skal være 7,62 cm (3 tommer) i diameter og 2,54 cm (1 tomme) tykk. Den skal veie innenfor 156&ndash;170 g (5,5&ndash;6,0 ounces).
## Referanser
Tunevannet

**Tunevannet** er en innsjø som ligger på Tunøya i Sarpsborg kommune i Østfold. Det har et areal på  og ligger 40 meter over havet. Vannet har utløp via Stenbekken, som renner mot vest til Pinåsevja i Vestvannet.

## Økologi
Vannet i innsjøen er relativt næringsrikt. Tiltak for å stoppe den økende eutrofieringen har blitt satt i gang de senere årene; utfisking av stor rovfisk (først og fremst gjedde) og brasme er et av dem. Tendensen synes i 2005-6 å være snudd; sterkt bedret siktdybde og avtakende forekomst av blågrønnalger bekrefter dette.

## Fisk i Tunevannet
*Gjedde
*Abbor
*Mort
*Brasme
*Gjørs er satt ut; fangst av toåringer høsten 2007 tyder på gyting.
*Laue
*Hork
*Sørv, ikke fanget før 1990-tallet. Trolig satt ut.
*Ål

## Friluftsliv ved Tunevannet
Tunevannet er et populært badested om sommeren; sandstrender finnes flere steder. Badeanlegg tilrettelagt for funksjonshemmede er lokalisert ved Prestegårdstangen, vis-à-vis fylkesvei 118 og Tune kirke. Flytebrygge med stupetårn finnes også. Både Sarpsborg Roklubb, og Sarpsborg og omegn jeger- og fiskerforening (SOJFF) har sine anlegg ved innsjøen. Lekeapparater for barn, grillanlegg og fotballbane finnes i Landeparken på nordsiden av parkeringsplassen ved Prestegårdstangen.

## Referanser
Grand Island (band)

**Grand Island** er et norsk band med base i Oslo. Medlemmene kommer fra bl.a. Moss og Sørumsand.  

De gav ut sitt første album *[[Say No to Sin]]* på selskapet Racing Junior i 2006. Albumet ble mikset i Los Angeles av Steven Shane McDonald og Ken Sluiter. 

Musikken er en blanding av en rekke musikksjangere. Ifølge Grand Island selv går det under «hardsoul-bluegrass-disco». Debutalbumet ble tatt godt imot og var med på flere lister over de beste albumene i 2006. Låten «Us Annexed» ble i 2006 kåret til årets beste låt av *Musikknyheter.no*. 

Andrealbumet *[[Boys and Brutes]]* ble utgitt 7. april 2008. *[[Songs From Östra Knoll 1:22]]* ble utgitt i 2010. Albumet inneholdt sangene «Angelila» og «Suffer (Lid, min kjære)»; den siste med Janove Ottesen fra Kaizers Orchestra som gjestevokalist.

I 2013 kom albumet *[[Della Loved Steve]],* med sangen «Oh, You Know Me Well» som ble bandets mest strømmede innspilling.

Bandet ble nominert til både Spellemannprisen 2006 og Alarmprisen 2007 i klassen beste musikkvideo for «Us Annexed», regissert av Axel Hennie og til Spellemannprisen 2008 i klassen rock for albumet *Boys and Brutes*. 

Musikkvideoen til «Love in Decay» vant Musikkvideoprisen på Kortfilmfestivalen i Grimstad.

Bandet har spilt på festivalene South by Southwest og Eurosonic Noorderslag.

## Besetning
### Per 2025
*Nils Ulset Brodersen – trommer / perkusjon
*Jon Iver Helgaker – tangenter / vokal
*Espen Gustavsen – vokal / gitar
*Pål Gustavsen – banjo / gitar / vokal
*Eirik Iversen – bass (Fra 2008)

### Tidligere bandmedlemmer
* Inge Kristian Brodersen – bass (til og med *Boys and Brutes* 2008)

## Diskografi
* 2006: *[[Say No to Sin]]*
* 2008: *[[Boys and Brutes]]*
* 2010: *[[Songs From Östra Knoll 1:22]]*
* 2013: *[[Della Loved Steve]]*
* 2014: filmmusikken til *[[An Arctic Space Odyssey]]*
* 2019: *Young Hawk & I*

## Referanser


## Eksterne lenker
* 
* Racing Junior
Lande

**Lande** kan referere til:

* Eidsvollsmannen Even Thorkildsen Lande
* Bydelen Lande (Sarpsborg) i Sarpsborg
* Gården Lande (Bygland) i Bygland i Setesdal
* Stedet Lande (Brønnøy) i Brønnøy i Nordland
* Gården Lande (Flesberg) i Flesberg i Buskerud
Adam Raga

**Adam Raga** (født 6. april 1982 i Ulldecona, Tarragona) er en spansk trialkjører. Raga kjører for TRS og ble innendørs verdensmester i 2003, 2004, 2005 og 2006 samt utendørs verdensmester i 2005 og 2006.

## Eksterne lenker
* Adam Ragas hjemmeside
Maglor

**Maglor:** (også kjent som **Den mektige sanger**) er en fiktiv fra person fra 'J.R.R. Tolkiens bok *[[Silmarillion]]*. 
Maglor var andre sønn av noldofyrsten Fëanor og hans hustru Nerdanel. Han ble født i Valinor i Valinors glanstid, og han var den eneste gjenlevende av Fëanors sønner i slutten av boken.

Maglor ble med de andre noldoene i landflyktighet i Beleriand, og han slo seg til slutt ned i Maglorgapet rett vest for sin brors hjem på åsen Himring.

Maglor og hans bror Maedhros klarte rett etter vredens krig å stjele de to gjenværende silmarillene. Men på grunn av noldoenes dom, var de ikke lenger verdige til å holde stenene, i stedet ble de påført uutholdelige smerter av dem. Maglor kastet derfor silmarillen i havet, og skal ifølge legenden gå langs verdens strender og synge om sitt tap. 

Maglor hadde seks brødre:
* **Maedhros:** *den Høye.
* *'Celegorm** ''den Fagre''.
* **Caranthir** ''den Dystre.''
* **Curufin** ''den Listige og Kraftfulle''.
* **Amrod og Amras*'( *tvillinger'').
David Desrosiers

**David Philippe Desrosiers** (født 29. august 1980) er en canadisk musiker. Han er bassist og bakgrunnssanger i bandet Simple Plan. Desrosiers var den siste som kom inn i Simple Plan. 

## Tidlig liv
Han vokste opp i den fransktalende delen av Sept-Îles i Quebec.

Da han var 12 år ble foreldrene hans skilt og det påvirket han sterkt. Da Desrosiers var 16 lærte han engelsk.

Det første bandet Desrosiers var med i, het Reset, der han var bassist og sanger. Pierre Bouvier (vokalist) og Chuck Comeau (trommer) var også medlemmer i Reset. Han var med i seks måneder før han ble med i Simple Plan i 2000.

## Musikk
Han er kjent for å spille trommer, bass og gitar på Simple Plan-showene. Han har spilt med noen av sine favorittband som The Used, Vendetta Red, Green Day, Good Charlotte og MxPx. Han var gjest på sesong tre av The Naked Brothers Band episode 6.

## Eksterne lenker
* 
* 
*
Bora

**Bora** kan vise til:

*Bora (elv) – ei elv i Telemark
*Bora (vind) – en vind ved Adriaterhavet
*Volkswagen Bora – en tysk kompaktbil
*Bora Bora – ei øy i Fransk Polynesia
*BORA – forkortelse for Bergen Open Research Archive
*Bora (Australia) – stedet for en initieringseremoni i den australske urbefolkningens kultur, stundom også benevnt som «Boraringene».
Peter Leitch

**Peter Leitch** er en newzealandsk forretningsmann med kallenavnet «Den gale slakteren». Han har tjent seg rik på en kjede med slakterier i hjemlandet.

Han er også kjent som en filantrop i hjemlandet, og støtter også et rugbylag som heter «Warriors». 

Leitch ble i 2010 utnevnt til ridder følgesvenn av *[[New Zealands fortjenstorden]]*. Han ble derved adlet og fikk rett til å føre tiltaleformen *sir* foran sitt navn. Han har også fått *The Queen's Service Order* for sitt veldedige arbeid.

## Referanser
Bora (vind)

**Bora** er en katabatisk vind fra mellom nord og nordøst i Adriaterhavet, Hellas, Russland og Tyrkia. Navnet kommer av figuren Boreas fra gresk mytologi, som betyr *Nordavinden*. 

Boravinden oppstår ofte i Kroatia og langs resten av østkysten av Adriaterhavet, og kommer ofte i form av vindkast. Boraen er vanligst om vinteren, og er kraftigst når det er et høytrykk over de snødekte dinariske alpene på grensen mellom Kroatia og Bosnia-Hercegovina og et lavtrykk over Adriaterhavet. Når luften blir kaldere og tyngre om natten øker boravinden. I tillegg deler man vinden inn i to forskjellige typer, «klarværsbora» eller «mørk bora» (når det er overskyet). 

Området som oftest får den kraftigste boravinden er Velebitfjellene i Kroatia. Denne fjellrekken som går langs kysten fungerer som et værskille mellom et kontinentalt klima i de indre områdene og Adriaterhavskysten som har middelhavsklima. For uerfarne seilere kan boravinden være farlig i dette området, siden vinden brått kan starte på natten etter en klar og rolig dag. Vindstyrken kan komme opp i over 100 m/s, det er nok til at folk mister fotfestet eller at kjøretøy blir veltet. På grunn av boravinden er noen øyer i Kroatia blåst tørre og bare. Dette er spesielt synlig på øya Pag under Velebitfjellene.

Vinden utgjør også en stor del av klimaet på Karstplatået i Slovenia og i Trieste i Italia. Bygninger i dette området er ofte solide, og byene har ofte smale gater på grunn av vinden. Kraftig boravind finner vi også i Novorossijsk i Russland, der vinden kan komme opp i 60 m/s.
 
## Referanser


## Eksterne lenker
*
Erdal (Stryn)

**Erdal** er ei bygd i Stryn kommune i Vestland. Den ligger ved Oppstrynsvatnets sørøstligste ende, ved munningen av Erdalselva. Erdalen er omgitt av stupbratte fjell som går opp til 1800 meters høyde.

Riksvei 15 (Strynefjellsveien) passerer gjennom bygda, og fylkesvei 5720 (den gamle strynefjellsveien) går langs Strynevatnet til bygda Hjelle 3&nbsp;km lenger nord. Det ligger en campingplass i bygda. Det går også en mindre vei oppover Erdalen til Greidung, som er utgangspunkt for fotturer til Vetledalssetra ved grensa til Jostedalsbreen nasjonalpark, og derfra videre over Jostedalsbreen til Slæom i Skjåk og Fåbergstølen i Jostedalen på østsida.

Erdal er ei jordbruksbygd, og det ligger gårder langs Erdalselva opp til Greidung. Det finnes også spor av jordbruk tilbake til bronsealderen i dette området. Blant annet har man funnet fire halsringer av bronse som antageligvis stammer fra 600 år f.Kr.

## Referanser
Tankekart

**Tankekart** er en nedtegning av tanker og ideer og brukes som en måte å brainstorme på. Metoden går ut på å skrive et ord eller begrep i midten av et ark og deretter skrive ord som dukker opp rundt på arket.

Tankekart (eller *mind-maps* på engelsk) er en måte å slippe ut tankene på i en ikke-lineær måte, slik kan man se tankene og ideene som om de er i et landskap. Teknikken ble popularisert og utviklet av Tony Buzan på 1970-tallet.

## Hvordan bruke tankekart effektivt
# Sette ordet eller begrepet du vil undersøke i midten.
# Bruke arket på langs.
# Bruke aktive ord, ikke skrive setninger.
# Bruke tegninger, selv enkle og primitive for å aktivisere mer av sansene.
# Bruke farger, for enten å kode forskjellige deler av informasjonen (f.eks. gult for viktig, rødt for straks, blått for kan vente) eller som et dekorativt element, for å gjøre siden vakrere.
# Bruke trykte bokstaver, både fordi det øker sjansene for at teksten er leselig når man vender tilbake til "kartet" etter en tid, og fordi hjernen leser trykte bokstaver annerledes enn løkkeskrift.

Siden kan man sortere ut informasjonen og sette den i sammenheng. Ofte er det lettere å se hva som trengs når man har kartet foran seg, akkurat som man bruker et kart når man vil et sted for å se hvilke gater man skal gå. En ulempe ved å bruke tankekart, kan imidlertid være at mye av informasjonen blir hengende i luften.

Man kan også sette opp to eller tre stikkord på siden for å assosiere «fritt» til hvert av dem, for å se hvordan der eventuelt dukker opp sammenhenger.

## Tankekart på PC
Det er utviklet mange programmer for tankekart på PC, fordelen med disse er at det er lett å sende til hverandre for å dele ideer.

PC-programmer har ofte den ulempen at det en setter inn, kommer fram som disposisjoner med hierarkisk oppbygning (jfr. Wiki-tankekartet). Tankegangen bak tankekartet var å frigjøre seg fra det lineære og hierarkisk ordnede for å få aktivert begge hjernehalvdelene. Når den skapende delen av prosessen er gjennomgått, vil en iflg. Buzan oftest sitte igjen med starten på en disposisjon, dersom det er meningen å utvikle en tekst.

## Se også
*Kreativitet
*Idédugnad
*Læring

## Eksterne lenker
* Grunnleggende introduksjon til tankekart (eng) 
* "Hvordan lage tankekart i åtte skritt" (eng)
* World Wide Brain Club - gruppe for diskussjon av tankekart og hukommelses teknikker (eng)
* Mind Map Options  - Utvalgte tankekart lenker (eng)
* wikimindap Wikimedia som tankekart
Undergrunnsbanen

**Undergrunnsbanen** var tidligere betegnelsen på tunnelstrekningen mellom Majorstuen og Nationaltheatret på det vestlige forstadsbanenettet i Oslo. Strekningen ble bygget for det private selskapet A/S Holmenkolbanen, og byggearbeidene ble utført av entreprenørfirmaet F. Selmer. Den ble åpnet av Kong Haakon i 1928. 

Da de østlige t-banelinjene ble koblet sammen med det vestlige forstadsbanenettet på 1990-tallet, ble betegnelsen «t-bane» valgt som fellesbetegnelse på hele linjenettet under bakken. Det er imidlertid ikke uvanlig at både «undergrunnsbanen» og «trikken» fremdeles blir brukt om t-banelinjene i vest.

## Historie
Arbeidet med tunnelen mellom Majorstuen og Nationaltheatret startet allerede i 1912, men stoppet opp to år senere på grunn av politisk uklarhet rundt hvor Nationaltheateret stasjon skulle plasseres. I tillegg hadde en rekke huseiere i Hegdehaugsveien reist søksmål mot utbyggerne på grunn av alvorlige sprekkdannelser som hadde oppstått i flere bygårder over tunneltraseen. 16 år etter oppstarten, den 27. juni 1928, kunne undergrunnsbanen åpnes. I dag er strekningen trafikkert av alle t-banens linjer, og har dermed 24 avganger i timen hver vei.

Strekningen mellom Majorstuen og Nationaltheatret er rundt to kilometer lang, noe som er langt sammenlignet med vanlig stasjonavstand på t-banen i Oslo. Opprinnelig var det planlagt en stasjon ved Homansbyen, men under bygningen av tunnelen raste store steinmasser ut like under Valkyrie plass, omtrent 300 meter fra Majorstuen. Stasjonen ble derfor i stedet plassert her, men den korte avstanden til Majorstuen stasjon gjorde at Valkyrie plass stasjon ble nedlagt i 1985. Homansbyen stasjon har flere ganger blitt etterlyst fra forskjellige hold men har pr. 2022 ingen prioritet i Oslopakke 3.

## Referanser


## Se også
* Fellestunnelen
* T-banen i Oslo
Oslo Lacrosse

**Oslo Lacrosse** Legends ble startet i 2006 og var det første lacrosselaget i Norge som ikke var tilknyttet et universitet eller høyskole. Herrelaget kalles *Legends* og '''<u>damelaget kalles Pandas (est. 2016).</u>''' Laget har sitt utspring fra lacrosselaget på Handelshøyskolen BI. Legends er ranket som nr. 1 i Norge og er det laget med flest internasjonale kamper bak seg. Oslo Lacrosse er medlem av Norges Lacrosse Forbund og European Lacrosse Federation.

## Legends Sesong for sesong

## EM- og VM-deltakelse
I 2008 deltok Norge i det europeiske mesterskapet i lacrosse i Lahti, Finland. 18 land deltok i mesterskapet og Norge endte tilslutt på en 14.ende plass. Av totalt 18 spillere som var tatt ut for å representere Norge, kom 11 spillere fra Oslo Lacrosse.

Sommeren 2010 deltok Norge i verdensmesterskapet i Lacrosse i Manchester, England. 31 land deltok i turneringen og Norge endte tilskutt på en 24.-plass. Oslo Lacrosse var representert på landslaget med 8 spillere.

## Eksterne lenker
* 
* Oslo Legends Lacrosse
Fylkesvei 684 (Hedmark)

**Fylkesvei 684 i Hedmark** gikk mellom Gjelten og Kveberg bru i Alvdal. Veien var 12,8&nbsp;km lang.

2019 ble veien del av fylkesvei 2228.

## Kommuner og knutepunkter

* Gjelten bru (Folla, 62 m)

* Sølna bru (Sølna, 22 m)

*  Kveberg bru (Glomma, 100 m)

## Referanser


## Eksterne lenker
* Vegvesenets vegkart
Hauk Aabel

**Hauk Erlendssøn Aabel** (1869–1961) var en norsk skuespiller.
## Biografi
Han var sønn av legen og leilighetsdikteren Andreas Aabel (1830&mdash;1901) og oppvokst i Valdres og på Toten.  Etter examen artium i Hamar 1889 studerte han ved Universitetet i Oslo og virket som huslærer på Gjøvik.  Han var også innom Krigsskolen. Etter å ha lest under Johanne Dybwad  debuterte Aabel på Christiania Theater i 1897, men slo først igjennom 1899 på Sekondtheatret med sin storkomiske, lettbente og dumlystige antikvitetshandler Snild i Gustav Wieds *Erotik*. 1900&mdash;1904 var han knyttet til Nationaltheatret, fra 1904 til Centralteatret, hvor han som den naive bondegutten Ola Lia formet en populær skikkelse. Han medvirket i 162 oppsetninger på Nationaltheatret.

I 1917 spilte han i en stumfilm i Sverige. Han vendte så tilbake til Norge i 1927, hvor han deltok i en rekke filmer frem til den svenske *[[Valfångare]]* i 1939.

Hauk Aabel var gift med Svanhild Johannessen, som var datter av den populære skuespilleren Bernt Johannessen. Sammen fikk de to sønner; skuespillerne Per Aabel (1902&ndash;1999) og Andreas Aabel (1911–1948).

## Priser og hedersbevisninger
* 1922: Kongens fortjenstmedalje i gull
* 1951: Statens kunstnerlønn
* 1958: ridder i første klasse av St. Olavs Orden

## Bibliografi
* 1935: *Moro var det lell! – Mine første tyve år på scenen*
* 1949: *Gode gamle dager*

## Filmografi
* 1939 – *[[Valfångare]]* i rollen som *Jensen senior, Sonjas far, skipsreder*  
* 1938 – *[[Ungen (1938)|Ungen]]* i rollen som *Krestoffer*.	 
* 1936 – *[[Morderen uten ansikt]]*
*1935 – *Du har lovet mig en kone!* i rollen som *professoren*.
* 1933 – *[[Jeppe på bjerget (1933)|Jeppe på bjerget]]* i rollen som *Jeppe*.
* 1932 – *[[En glad gutt (film)|En glad gutt]]* i rollen som	*Ola Nordistua*.
* 1931 – *[[Den store barnedåpen]]* i rollen som kirketjener *Evensen*. (Første norske lydfilm)
* 1927 – *[[Troll-elgen]]* i rollen som direktør *Piper*.
* 1917 – *[[Alexander den store (film)|Alexander den store]]* i rollen som overkelner *Alexander Nyberg*.

## Teaterroller (utvalg)
* 1938: *[[Jacob von Tyboe eller den stortalende Soldat|Jacob von Tyboe]]* av Ludvig Holberg – rollen som *Jesper*   
* 1933: *[[Pygmalion (skuespill)|Pygmalion]]* av George Bernard Shaw – rollen som *Doolittle*  
* 1928: *[[Vildanden]]* av Henrik Ibsen – rollen som gamle *Ekdal* 
* 1928: *Jeppe paa bierget* av Ludvig Holberg – rollen som *Jeppe paa bierget*
* 1900: *Baldevins bryllup* av Vilhelm Krag – rollen som *Baldevin Jonassen*

## Litteratur
* 1918: Erling Alm-Vik: «Hauk Aabel» i *Norske scenekunstnere*

## Referanser


## Kilder

## Eksterne lenker
*  
*
Haugsortering

Innenfor informatikken er **haugsortering** en sammenligningsbasert sorteringsalgoritme. Haugsortering er en forbedret versjon av utvelgelsesortering, og på samme måte som denne algoritmen deler den innmatningen i en sortert og en usortert region, og reduserer størrelsen på den usorterte regionen iterativt ved å dra ut de største elementene og flytte dem inn i den sorterte region. Forbedringen består av bruken av datastrukturen haug i stedet for en søken etter å finne det maksimale over lineær tid.

Selv om den er tregere i praksis på de fleste datamaskiner enn en godt implementert quicksort, har den den fordel at den har en bedre kjøretid i det verste tilfelle, på kun O(*n* log *n*).

Haugsortering ble oppfunnet av J. W. J. Williams. Dette var også fødselen av haugen som datastruktur. Samme år publiserte R. W. Floyd en forbedret versjon som kunne sortere en tabell på-stedet, som en fortsetteøse av hans tidligere arbeide på tresorteringsalgoritmen.

## Referanser
Andreas Aabel (lege)

**Morten Andreas Leigh Aabel** (1830–1901) var en norsk lege som skrev leilighetsdikt. Han er særlig kjent som forfatteren til «Se Norges blomsterdal!»

Som medisinsk student deltok Aabel aktivt i studentlivet, var medlem av «Den litterære forening» og skrev muntre viser for Studentersamfundets fester og sammenkomster. Dette gjorde ham til en meget populær «studenterdigter». En del av visene er samlet i boken *Rimstubber* (1862). Én av visene, «Se Norges blomsterdal!», som han diktet til en tysk folkemelodi, har holdt seg som en populær sommervise i årene etter, og er fortsatt med i mange norske sangbøker for hverdag og fest, og til bruk i skolen; eksempler: *Fest- og nasjonalsanger* (1950); *Syng i arbeid og fest* (1973); *Sanger til nasjonaldagen* (1987) og *Bryllupsfestsangboka* (1992).

Aabel virket som distriktslege i Indre Sunnfjord, og bodde 1864–1876 på Falkenstein i Førde. Senere bodde han i Valdres og på Toten. Han sluttet som praktiserende lege i 1899. 

Han var sønn av presten Peder Pavels Aabel (1795–1869), far til skuespilleren Hauk Aabel (1869–1961) og farfar til skuespillerne Per Aabel (1902–1999) og Andreas Aabel (1911–1948).

## Verker
* *Rimstubber* (1862)
* *Høstblomster*
* *Rimstubber II* (1896)

## Referanser
Jim Pugh

**Jim Pugh** (født 5. februar 1964 i Burbank, California) er en amerikansk tidligere profesjonell tennisspiller.

Pugh vant i løpet av sin tenniskarriere én single- og 27 doubleturneringer, 20 i double herrer og 5 mixed double. Han var som best nummer 37 (1987) på rankingen over verdens beste singlespillere og i double var han i 1989 helt på topp av listen ranket som verdens beste mannlige doublespiller.

Han vant 8 Grand Slam-turneringer, tre i double og fem mixed double. Han vant Grand Slam titler i tre av de fire Grand Slam-turneringene; fem i Australian Open, to i Wimbledon og én i US Open. 

Pugh deltok også på det amerikanske Davis Cup-laget i 1990, han spilte seks Davis Cup-kamper og vant alle. I finalen mot Australia, som USA vant, vant han doublen sammen med Rick Leach og i tillegg vant han begge singlekampene; over Pat Cash og John Fitzgerald. 

## Grand Slam-titler
*  **[[Australian Open]]:**
** Double herrer – 1988 (sammen med Rick Leach)
** Mixed double – 1988 (sammen med Jana Novotná)
** Double herrer – 1989 (sammen med Rick Leach)
** Mixed double – 1989 (sammen med Jana Novotná)
** Mixed double – 1990 (sammen med Natasha Zvereva)

*  **[[Wimbledon (tennis)|Wimbledon]]:**
** Mixed double – 1989 (sammen med Jana Novotná)
** Double herrer – 1990 (sammen med Rick Leach) 

*  **[[US Open (tennis)|US Open]]:** 
** Mixed double – 1988 (sammen med Jana Novotná)

## Referanser


## Eksterne lenker
*
Fylkesvei 2222

**Fylkesvei 2222** går mellom  Tolga kommunesentrum og Storsteia i Alvdal.

Frem til 2019 hadde veien betegnelsen fylkesvei 681 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
By på prefekturnivå

Med en **by på prefekturnivå** (地级市, *dìjí shì*) siktes det til en administrativ territoriell enhet i Folkerepublikken Kina. Den er en enhet som innordnes mellom *provins* og *[[fylke (Kina)|fylke]]*, og som dermed er det sekundære administrative nivå. Tilsvarende med dette, det vil si også på sekundært administrativt nivå, har landet også prefekturer, ligaer og autonome prefekturer. Fra og med tidlig i 1980-årene har byer på prefekturnivå for det meste overtatt etter de gamle prefekturer som sekundære administrative enheter.  

En by på prefekturnivå er ikke en «by» i strikt forstand men snarere en administrativ enhet som vanligvis består av en bymessig kjerne (dvs en by i strikt forstand) omgitt av mindre urbaniserte og/eller landlige områder som gjerne er langt større enn den bymessige kjernen. 

Byer på prefekturnivå er nesten alltid delt opp i tertiære admininistrative enheter som fylker, byer på fylkesnivå eller andre undergrupperinger.

For å skjelne mellom byen på prefekturnivå og selve byen i strikt forstand benyttes uttrykket  市区 shìqū («urbant område») på kinesisk. 

Den første by på prefekturnivå ble dannet den 5.  november 1983. I løpet av de følgende to tiårene har byer på prefekturnivå erstattet det store flertall av de før så vanlige prefekturene, og prosessen pågår fortsatt (2006).  

De fleste provinser består utelukkende eller nesten utelukkende av byer på prefekturnivå. Av Folkerepublikkens 22 provinser og fem autonome områder er det bare tre provinser (Yunnan, Guizhou, Qinghai) og to autonome regioner (Xinjiang, Tibet) som har fler enn tre sekundære administrative enheter som ikke er byer på prefekturnivå. 

Et prefektur må oppfylle en rekke kriterier for å kunne komme i betraktning for oppgradering til by på prefekturnivå: Det må blant annet ha et bymessig senter med bymessig befolkning på over  innbyggere og en industri hvis bruttoprodukt overstiger 200 mill. RMB. 

De største byer på prefekturnivå er Baoding (i provinsen Hebei), Zhoukou (Henan), Nanyang (Henan) og Linyi (Shandong), og de har alle flere innbyggere enn Tianjin, som er den minst folkerike byprovins i landet. 

Femten store byer på prefekturnivå er blitt gitt status som subprovinsielle byer, noe som gir dem vesentlig større autonomi. 

En by på subprefekturnivå er en by på fylkesnivå med myndighet som ligger tett oppunder den som tilkommer en by på prefekturnivå.

## Eksterne lenker
*
Aleksandr Legkov

**Aleksandr Gennadjevitsj Legkov** (russisk Александр Геннадьевич Лёгков, født 7. mai 1983 i Krasnoarmejsk) er en russisk tidligere langrennsløper.

## Karriere
Legkov debuterte i mesterskapssammenheng under VM 2005 i Oberstdorf, men oppnådde skuffende plasseringer (nr. 48 og 50). Året etter deltok han i OL i Torino, og oppnådde som best en 20.-plass på femmila, som gikk i fristil.

Tour de Ski 2006/07 ble Legkovs store gjennombrudd, hvor han endte på andreplass sammenlagt, kun slått av tyske Tobias Angerer.

Legkov tok sin første pallplassering i et enkeltrenn i verdenscupen den 16. desember 2008, da han endte på en andreplass på 30&nbsp;km fellesstart i La Clusaz, hvor han ble spurtslått av Tobias Angerer. Han vant sin første seier i verdenscupen på 30&nbsp;km fristil, fellesstart i Rybinsk i sesongen 2006/07, den andre på 15&nbsp;km fristil i Lahtis i sesongen 2008/09 og den tredje på «mini-touren» i Kuusamo sesongen  sesongen 2010/11.

Hans fjerde verdenscupseier kom 6. januar 2013 da han sikret han seg sammenlagtseieren i Tour de Ski, som første russer noen gang. Sesongen 2012/13 vant han også 50&nbsp;km i Holmenkollrennene. Han tok bronse med det russiske laget i Ski-VM 2013.

Han ble olympisk mester på 50 km fristil under OL 2014 i Sotsji, og sammen med Maksim Vylegzjanin og Ilja Tsjernousov sørget de for tredoblet russisk triumf. Han fikk også sølv på 4 x 10 km stafett for Russland, og kom på tiendeplass på 15+15 km skiathlon. Den 1. november 2017 meldte imidlertid IOC at Legkov var dømt for brudd på dopingreglementet, og at hans resultater fra OL i 2014 var annullert, samt at han blir utestengt fra OL på livstid. Den 30. november besluttet Det internasjonale skiforbundet (FIS) at han også utestenges fra Verdenscupen i langrenn. Den 1. februar 2018 opphevet Den internasjonale voldgiftsretten for sport diskvalifikasjonen fra OL 2014.

## Resultater verdenscupen

## Referanser


## Eksterne lenker
*
Binærsøk

**Binærsøk** er en effektiv algoritme for å finne fram til et bestemt element i en sortert liste ved å dele listen i to for hvert steg. Algoritmen tar det midterste elementet i den sorterte listen og sammenligner med det elementet en skal finne fram til for å finne ut om det er større eller mindre. Fordi listen er sortert vet en dermed om elementet kommer før eller etter, og søker deretter i den gjenstående halvdelen på samme måte.

Her er pseudokode for en funksjon som ser på den verdien i den sorterte listen *a* som ligger midt mellom plasseringene *left* og *right*. Funksjonen kaller seg selv rekursivt med den ene halvdelen av listen.

 **function** binarySearch(a, value, left, right)
     **if** right  a[mid]
         **return** binarySearch(a, value, mid+1, right)
     **else if** value < a[mid]
         **return** binarySearch(a, value, left, mid-1)
     **else
         **return''' mid
Gustav Aagaard

**Carl ''Gustav'' Oskar Aagaard** (1852–1927) var en var en norsk forfatter og prest. Hans forfatterskap var først av religiøs natur, men han utgav senere fortellinger som tilhører den jevne underholdningslitteratur, men med kraftig understreket moraliserende tendens. Han er også kjent for sine salmer.

Gustav Aagaard var bror av forfatteren Oscar Aagaard (f. 1855).

## Verker
* *Speilbilleder* (1896)
* *Sterke hænder* (1897)
* *En spøgelseshistorie* (1899)
* *I skygger og lys* (1900)
* *Keiser Felix* (1904)

## Filmografi (utvalg)
* 1921: *[[Felix]]*

## Referanser


## Kilder
Line Jahr

**Line Jahr** (f. 1984) er en norsk tidligere skihopper som representerte Vikersund IF.

I perioden 2000–2003 var Jahr elev ved NTG Lillehammer. Hun er siden tilbake på NTG som trener, hvor hun har ansvaret for jentene.

## Karriere
Hun har personlig rekord på 155 meter, satt i skiflyvningsbakken i Vikersund i 2004. Dette gjorde henne til den kvinnelige norske skihopperen som har hoppet nest lengst i Norge og 6. lengst i Verden. Hun har også hoppet skiflyvning i Vikersund i 2007 og 2009. Har siden 1999 vært på det norske hopplandslaget for kvinner. Hun var også en av de fire norske jentene som hoppet i det første VM for kvinne i Liberec i 2009, hvor hun endte på 9.-plass.

Under VM på ski 2011 i Holmenkollen kom hun på tiendeplass i normalbakke, som beste norske jente. Daniela Iraschko vant dette rennet, foran Elena Runggaldier og Coline Mattel. I VM i Italia i 2013 ble det fall på Line etter et meget bra hopp som kunne endt med topp 10.

I sin 16. sesong satset hun mot sitt første OL i Sotsji og har også i 2015 VM i Falun som mål.

Line ble nr. 9 i det historiske rennet i Sotsji som ble vunnet av tyske Carina Vogt foran den mestvinnende kvinnelige skihopperen gjennom tidende, Daniela Iraschko-Stolz fra Østerrike. Fra Norge deltok også Maren Lundby, Helena Olsson Smeby og Gyda Enger.

Under Ski-VM 2015 i svenske Falun ble det sølvmedalje i mikslag, sammen med Anders Bardal, Rune Velta og Maren Lundby.

Sommeren 2015 ble hun vinner av kontinentalcupen sammenlagt, og ble norgesmester på plast i storbakken i Trondheim i 2015.

## Meritter
* To NM-titler – i Trondheim 2008 og i Trysil 2015 – samt 16 sølvmedaljer og tre bronsemedaljer.
* Fire seire i kontinentalcupen samt uoffisielt gull i VM junior for lag i Stryn 2004.
* Åtte andreplasser i kontinentalcupen*.*
* 13 tredjeplasser i kontinentalcupen*.*
* 28 pallplasseringer og over 77 ganger på podiet, topp 6, i internasjonal renn.
* Har 132 ganger vært topp 10 i internasjonale renn.
* Har deltatt i 257 internasjonale renn.
* 6 NM på plast samt 3 sølvmedaljer og 1 bronse.
* Deltok for første gang internasjonalt som 14-åring i Schønwald i 1999 og ble nr. 12. Deltok samme året i VM i Ramsau og ble nr. 14. Deltok i sitt første uoffisielle VM for junior i 2004 i Stryn og ble nr. 5.
* I 2004 deltok hun i det første COC-rennet som ble arrangert og det i Park City i USA og hun ble nr. 4.
* Mottok i 2004 Likestillingsprisen fra Modum kommune for sin kamp for kvinner og skihopping og for å få hoppe i Skiflyvningsbakken i Vikersund.
* Fikk i 2005 tildelt innsatsprisen fra Buskerud fylkeskommune for sine gode resultater innen hopping for kvinner.
* Har siden 2006 til 2010 mottatt stilpokalen fra Buskerud Skidommerlaug for høyest oppnådde stilpoeng for kvinner oppnådd i mesterskap.
* Ble nr. 4 i den første Universaden i hopp for kvinner i Innsbruck i 2005.
* Startet på Norges Toppidrettsgymnas på Lillehammer i 2000 som første kvinnelige utøver på hopplinjen og har siden den gang vært en foregangsfigur og pioner for kvinner og skihopping.
* Fikk i 2011 tildelt stipend fra Club246 i Vikersund IF for sin satsing på skihopping.

## Referanser


## Eksterne lenker
*
Oscar Aagaard

**Oscar Aagaard** (født 4. juli 1855 i Sandefjord, død 4. mai 1936) var en norsk forfatter. 

Oscar Aagaard var bror av presten og forfatteren Gustav Aagaard (1852&ndash;1927).

## Verker
* *Paa Streiftog* (1893)
* *Underlige fyre* (1894)
* *Fru Junos salon* (1895)
* *Farlige farvande* (1896)
* *Kaptein Heire og hans gutter* (1898)
* *Martin Ligeglads meriter* (1899)
* *Arboe & søn* (1900)
* *Kakerlaker* (1904)
* *Kongen i kjælderen* (1906)
* *Hjertets Melodier* (1908)

## Referanser
Niels Matthias Aalholm

**Niels Matthias Aalholm** (født 20. juni 1811 i Arendal, død 1894) var en norsk skolemann, forlagsbokhandler og forfatter. 

Niels Matthias var sønn av skipsfører Mathias Schrøder Aalholm (1764-1836), som senere ble kjøpmann og trelasthandler, og var selv ansatt ved en forretning i Arendal inntil 21-årsalderen. Da reiste han til Frankrike, hvor han oppholdt seg et års tid for å studere språket. Etter hjemkomsten anla han en bokhandel i fødebyen og grunnla på samme tid Arendals første avis *[[Den vestlandske Tidende]]*, inntil han i 1835 bosatte seg i Kristiania som boktrykker. Men alt året etter vendte han tilbake til Arendal, hvor han ble ansatt som språklærer ved den offentlige realskolen. Dette yrket beholdt han inntil han i 1882 tok avskjed.

1. april 1839 giftet han seg med Hanne Cecilie Foss (1818-1901), datter av Ole Henrik Foss (1782-1836), seilmaker, borgerkaptein og en av Arendals 4 utvalgte bystyremedlemmer. Hannes bror, Frithjof Foss (1830-1899) var også forfatter og avismann, han grunnla Norsk Handelstidende i Oslo, hvor han var redaktør. Etter å ha flyttet hjem til Arendal opprettet han Arendal Avis, som konkurrent til sin svoger Niels Matthias. Frithjof skrev blant annet bøker under psynonymet *Israel Dehn*. Niels Matthias og Hanne Cecilie fikk ingen barn, men var pleieforeldre til Hans Jæger, som var Hanne Cecilies søsters sønn, og som voksen ble en anerkjent forfatter og bohem. 

Niels Matthias utgav en rekke franske og tyske lærebøker, ordsamlinger, parlører og grammatikker. 1838&ndash;1847 skrev han under pseudonymet «Theodor Reginald» 3 bind *Norske noveller*, som hørte til samtidens mest populære skjønnlitteratur, men har nå knapt litteraturhistorisk interesse. Under forfatternavnet «Senex» utgav han også to samlinger småfortellinger: *Fra hverdagslivet* og *Fra land og strand*, som utkom 1884&ndash;1886.

## Referanser


## Kilder
* Eng, Torbjørn 2023: «Chr. Tønsbergs Bogtrykkeri år 1849. Hva den første norske skriftprøven kan fortelle» (s. 71–82). Øivind Berg og Torbjørn Eng (red.): *Bokhistorie. Bibliotekhistorie. 2023. En antologi med 13 artikler fra [[Norsk Bok- og Bibliotekhistorisk Selskap|Norsk bok- og bibliotekhistorisk selskap]] (NBBS) ved 25-års jubileet i 2023*. Oslo: NBBS. ISBN 978-82-92685-03-7
*  Jæger, Henrik 1896: Niels Mathias Aalholm (s. 285–289). *Illustreret norsk litteraturhistorie*, bind 2. Kristiania. https://runeberg.org/ilnolihi/2/0303.html
*
Birmingham-derby

**Birmingham derby**, også **Second City derby** er betegnelsen på en kamp mellom de to fotballagene fra Birmingham, Birmingham City og Aston Villa.

## Historie
Klubbene møttes for første gang i 1879 da gikk Birmingham City under navnet Small Heath, og som Small Heath vant da 1-0. Birmingham vs Aston Villa blir av mange sett på som en av de mest lidenskapelige derbyene i England. Aston Villa har vunnet 41 ganger mens Birmingham City har vunnet 36 ganger.

## Eksterne lenker
* Birminghams hjemmeside
* Aston Villas Hjemmeside
Fylkesvei 2248

**Fylkesvei 2248** går mellom Tunndalen og Tynset bru i Tynset.

Frem til 2019 hadde veien betegnelsen fylkesvei 715 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*
Tyburn (elv)

**Tyburn** er en sideelv til Themsen som i dag går i kulvert gjennom de vestlige delene av sentrale London. Den kommer fra høydedragene ved Hampstead, renner gjennom Regents Park og St. James's Park, under Buckingham Palace og ut i Themsen i Pimlico nær Vauxhall Bridge.

Mens områdene utafor City of London ennå ikke var bymessig bebygd, rant Tyburn ut i våtmarkene langs Themsen sør for dagens Green Park. Her delte den seg i to løp; et som rant ut nord for dagens Whitehall og et sør for der parlamentet ligger i dag. Mellom disse to løpene hadde det danna seg en grusrygg – Thorney – som Westminster Abbey ble anlagt på.

Fra 1200-tallet ble Tyburn tatt i bruk som vannkilde for byens befolkning. Vannet ble ledet gjennom uthulte almestokker fram til vannposter. Etter hvert som byens befolkning vokste, og de mer bynære elvene Themsen, Walbrook og Fleet – foruten kilder som Goswell og Clerkenwell – ble mer og mer forurensa, ble vannet fra den mer avsidesliggende Tyburn stadig viktigere. Vann fra Tyburn ble ledet fram til et reservoar, omtrent der Bond Street undergrunnsstasjon ligger i dag. Herfra ble det ført i lærrør til Cheapside inne i byen. En annen ledning, bygd av William Lamb forsynte Holborn. Denne lever videre i gatenavnet Lamb's Conduit Street. Londons vannforsyning undergikk en radikal forbedring med bygginga av New River i 1613, og Tyburn kunne oppgis som drikkevannskilde og uten motforstillinger omgjøres til den underjordiske kloakken den er i dag.

Tyburn ble også et navn på området omkring elva, men dette har gått mer ut av bruk til fordel for Marylebone og Mayfair. Oxford Street het tidligere Tyburn Road og Park Lane Tyburn Lane. Tyburn var ellers mest kjent som rettersted for grevskapet Middlesex mellom 1100- og 1700-tallet, og * the Tyburn Tree* var den folkelige betegnelsen på galgebakken som opprinnelig lå ved elvebredden, men som på 1500-tallet ble flyttet dit Marble Arch ligger i dag.

Tildekket av betong, murstein, parkanlegg og veier flyter dagens Tyburn hele veien gjennom rør i bakken, inkludert en del under Buckingham Palace, og dets løp har vært benyttet som lokal kloakk tilknyttet Londons kloakksystem. Marylebone Lane (W1) følger Tyburns løp gjennom Marylebone og buer seg derfor, i en bydel der andre gater går i rett linje.Elven Tyburns løp, ''Atlas obscura

## Referanser


## Eksterne lenker
* Silent UK - Urban Exploration: River Tyburn. *SilentUK.com*. 2009